dh-unibe/image-text_koenigsfelden-charters-post-1500 huggingface dataset:
Ich, Engelhart, hˀre zuͦ Winsperg, miner genedigen herschaft von Oͤsterich ꝫcꝭ lantvogt, tuͦn kunt
als von der stoͤzz wegen, so gewesen sint zwischent den erwirdigen, geistlichen froͧwen, der eptischin
und dem covent des gotzhus ze Kùngsveld, an einem teil, ✳ ✳ und dem erbern, vesten rittˀ, hˀn Heinrichen
dem Gessler, in vogtes wise derselben miner hˀschaft, an dem andˀn teil. ✳ ✳ die selben stoͤzz aber dar
ruͦerent von Bùrgis Wùlls von Obˀnburg wegen, als der den obgen̄̄ froͧwen unendlich ir guͦt
hin und abgetragen hat, ✳ dar umb oͧch die selben froͧwen meinden, nach ir frigheit briefen und
gnaden sag, so si da zoͤigten und von dˀ obgen̄̄ miner herschaft von Oͤsterich hant, dz inen des
egen̄̄ Wùlls guͦt gentzlich vˀfallen wˀre. ✳ ✳ da wider aber der egen̄̄ Gessler sprach, das er umb
solich sach in der gebiett des amptes in dem Eygen ùber den lip richten soͤlt und im oͧch das
guͦt billich gevallen wˀre odˀ den nechsten erben, syder dehein kleger ùber den lip wˀre, won oͧch die
froͧwen kein recht darzuͦ hetten, es wurde inen den mit dem rechten erteilt. ✳ ✳ und nach beidˀ
teil ansprach, frigheit briefen und gnaden, red und widˀred, ✳ so habent dis nachgeschriben ✳
minˀ hˀschaft raͤt bekent un̄ gesprochen, bekennēt und sprechent oͧch mit disem brief, das
die obgen̄̄ froͧwen von Kùngsveld nach ir frigheit briefen, gnaden lut und sag desselben Bùrgis
Wùlls guͦt, wz des ist, billich vˀfallen sin sol ane gevˀde. und sint dis die raͤt: ✳ der edel hˀre
hˀn Fridrich von Walse, hof meistˀ, und die edeln, vesten hˀn Petˀ von Torbˀg, rittˀ, Uͦlrich von Brandis,
Wilhelm von End, fryen hˀn, Henman von Gruͦenenbˀg, hˀn Hans und aber hˀn Hans die Truchsezzen von
Diessenhofen, gevettˀn, und andˀ minˀ hˀschaft raͤt. mit urkùnd ditz briefs, geben ze Baden an der
nechsten mitwuchn̄ vor dem mey tag, doman zalt von Cristus gebùrt drùzehenhundˀt un̄ nùntzig
jar, dar nach in dem vierden jare.
Königsf. 429
Kgsf. 429
1394 .
ein fryheit ✳ das die fròwn̄ eins übelthaͤtters vˀlassen guͦtt ✳ mog₎ bezuchen
vor dem landtvògt
Staatsarchiv
AARGAU
xx
das sind des Wuls priff
K
E ✳ 9 ✳
394